कोरोनावायरस के कहर लगातार जारी बा। दुनियां के साथ, देश के उपर संकट के बदरी मंडरा रहल बा।
ए महामारी से निपटे खातिर, सरकार आपन पुरा बलबुता लगइले बा।बाकिर कोरोनावायरस से संक्रमण के, रोकथाम आ समुचित इलाज के, अभी तक कवनो अधिकारीक तौर प पुष्टी नइखे।
एसे देश के सरकार, कुछ आपातकालीन व्यवस्था के छोड़के, हर कार्य प्रणाली व्यवस्था के लाॅकडाउन क देले बा, जवन कि अभी तक के इतिहास में, सबसे बड़ लाॅकडाउन बा। सरकार के तरफ से जनता से अपील मानी भा शख्त हिदायत,कि सभकरा अपना घर में रहेके बा।
माने कोरोनावायरस के संक्रमण से बचल हीं कोरोना के सबसे कारगर इलाज बा।
एही कारन बार-बार हिदायत दियाता की, जबले कवनो बहुत जरुरी काम नइखे, तबले अपना घर से बहरी निकले के जरूरत नइखे।
नतीजन,, सभे अपना-अपना घर में परल बा,जे केहु काम के चलते दुर- बाहर रहे, उ लोग ओहीजे, जगहे पो रहि गइल बा। काहेंकि देश में यातायात के समुचा साधन एकदम बंद बा।
हालाँकि लाॅकडाउन भइला से, कुछ दोसरा तीसरा तरह के परेशानी के सामना करके पड़ रहल बा, जवना में सबसे बड़ परेशानी, गरीब मजदुर लोगन के घर में दु बेरा के रोटी के हो गइल बा, जे दिहाड़ी के मजदूरी कइके चाहे रोज के रोज, अउर कवनो तरह से कमा के आपन परिवार जिआवत रहे…. उलोग सबसे ढेर बदहाल बा। ए परेशानी के भी जल्दी से जल्दी दूर करे खातिर सरकार के कवनो ठोस कदम उठावल बहुत जरुरी बा……
कुल्हिमिलाके देश में एगो अइसन असंभावित, आपातकालीन स्थिति आ गइल बा,कि आम आदमी से लेके, सरकार तक डेरा 1f40 ल बा। डर स्वाभाविक बा,काहेंकि अमेरिका नियन सर्वशक्तिसम्पन देश के भी, चुप्पी से ओकर बेचारगी साफे बुझाता। जवन कि कवनो भी अंतरराष्ट्रीय समस्या से निपटे खातिर, अमेरिका के पहल प्रयास के, हर देशन के आस होला। बाकिर अमेरिका खुद महामारी के भुक्तभोगी बा, चीन से पैदा भईल कोरोनावायरस के संक्रमण, अबतक करीब-करीब पुरा दुनियां के अपना चपेट में ले चुकल बा।
सम्पन देश इटली,जवन की स्वास्थ संरक्षण के मामला में, विश्व समुदाय के सुची में आपन जगह अत्यधिक उपर,माने समूचा विश्व में दुसरका स्थान रखले बा।
जहां के चुस्त दुरुस्त मल्टीसर्विसेस् चिकित्सा व्यवस्था के उपर कवनो प्रश्नचिन्ह नइखे लगावल जा सकत, आ जहां के आबादी बहुते हीं कम बा, तबो ओइजा कोरोना के अइसन कहर मचल की,एहो नाथ कुछ बाकी ना रहि गइल। इटली में कोरोना अइसन तांडव मचइलस कि लाशन के पथार बिछ गइल, अस्पतालन में मरीजन खातिर जगह तक ना मिळत रहे…. माने पूरा तितर-बितर मचि गइल।
लगभग पिछिला एक पखवारा पहिले कोरोनावायरस भारत में भी आपन डेगाडेगी देबे शुरू कदेलस। बाकिर सरकार के सही दिशा निर्देश आ समय पो उचित निर्णय के,अउर जनता के जागरूकता के, कारन कोरोना वायरस अभी बहुत हद तक देश में पूरा फन ना फैला पइले रहे, बाकिर तत्काल समय में कोरोना के कहर देश में आपन बढ़त बनावत लउकता। देश के लगभग बहुत आदमी घर से बहरी नइखन निकलत, बाकिर कुछ छिछोरा टाइप के लोग भी बाड़न जेकी अभीतक कोरोना के बारे में सीरियस नइखन भइल, कोरोना के लेके मजाक, मसखरी उड़ावतरन।
बुझुला उ लोगन के मालूम नइखे कि,अचानक कबो कुछ भी हो सकता। इंसान भले बिना काम के अइसही घुमत होखे, बाकिर कोरोनावायरस चौबीस घंटा बड़ी मुस्तैदी से, सुरसा नियन मुँह बा के, आपन ड्यूटी कर रहल बा। पलक गिरे से पहिलहीं कब अपना हलक में लेली,तनिको ना बुझाई। परमात्मा ना करस की अइसन कुछ होखे, नाता एक स पैतीस करोड़ आबादी वाला भारत के दुर्दशा हो जाइ, ना अस्पताल में जगह मिली ना दवाई।
बहुत बड़ मुश्किल के समय चल रहल बा,चेते के खुदे पड़ीं, नाता स्थिति बहुत भयावह हो जाइ। हर बात प्रधानमंत्री नरेंन्द्र मोदी के भरोसे बइठल रहला से ना बनी, जिनगी आपन बा, जागरूकता खुद में ले आवे के पड़ीं। आपन आ अपना परिवार के जिनिगी खातिर, समाज आ राष्ट्र के हित खातिर, जिम्मेदारी पूर्वक जागरूक भइल बहुत जरुरी आ मज़बूरी बा।काहें कि जान बा ता जहाँन बा, दोसर कवनो उपाइ नइखेबा एसे सरकार आ चिकित्सा विशेषज्ञ लोग के तरफ से जवन भी सुझाव मिलता ओकरा के मनले में भलाई बा।
सुझाव आ सावधानी हर बच्चा-बच्चा के भी मालूम बा। दोहराईला के कवनो जरुरत नइखे। बस सावधान रहीं, सुरक्षित रहीं। अउर जहाँ तक रउआ से हो सके,, गरीब,बेसहारा लोगन के मदत जरूर करीं।
परमात्मा हमनी सब के सुरक्षित रखस।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva